ⴰⴳⵔⵉⴽ

ⴰⴳⵔⵉⴽ (ⵙ ⵜⴰⵍⵖⴰ ⵜⴰⵣⴳⵔⴰⵔⵜ ⵜⴰⴳⴷⵓⴷⴰ ⵜⴰⵀⵉⵍⵉⵏⵜ, ⵙ ⵜⴳⵔⵉⴽⵉⵜ ⵜⴰⵣⴰⵢⴽⵓⵜ ⴷ ⴽⴰⵜⴰⵔⵉⴱⵓⵥⴰ Ελλάς / ⵍⵍⴰⵚ, ⵙ ⵜⴳⵔⵉⴽⵉⵜ ⵜⴰⵖⵔⴼⴰⵏⵜ Ελλάδα / ⵍⵍⴰⴹⴰ ⴷ Ελληνική Δημοκρατία / ⵍⵍⵉⵏⵉⴽⵉ ⴷⵉⵎⵓⴽⵔⴰⵜⵢⴰ), ⵉⴳⴰ ⴰⵡⴰⵏⴽ ⵏ ⵜⵓⵔⵓⴼⵜ ⵏ ⵓⵏⵥⵓⵍ ⵉⴳ ⴰⴳⵎⴰⵎ ⴳ ⵜⴰⵎⵓⵏⵜ ⵜⴰⵡⵔⵓⴼⵜ, ⵢⵓⵙⴰ ⴷ ⴳ ⵓⵏⵥⵓⵍ ⴰⴽⴽⵯ ⵏ ⵓⴱⴰⵍⵇⴰⵏ. ⵜⴰⵎⴰⵥⵓⵏⵜ ⵏⵏⵙ ⴷ ⵜⵎⴷⵉⵏⵜ ⵏⵏⵙ ⴰⴽⴽⵯ ⵉⵎⵇⵇⵓⵔⵏ ⵜⴳⴰ ⵜⵜ ⴰⵜⵉⵏⴰ, ⵍⵍⵉ ⵉⴳⴰⵏ ⵢⴰⵜ ⵜⵎⴷⵉⵏⵜ ⵜⴰⵇⴱⵓⵔⵜ ⵏⵏⴰ ⴳ ⵙⵏⵓⵍⴼⴰⵏ ⵜⵓⴳⴷⵓⵜ ⴳ ⵓⵙⴳⴳⵯⴰⵙ ⵏ 508 ⴷ.ⵜ. ⴷ ⵖⵉⵏⵏ ⴰ ⴳ ⴷ ⵍⵓⵍⵏⵜ ⵜⵔⵙⴰⵍ ⴰⴽⴽⵯ ⵏ ⵜⵖⵔⵎⵉⵡⵉⵏ ⵏ ⵜⵓⵕⵓⴱⵜ, ⵣⵓⵏ ⴷ ⴰⵎⵣⵔⵓⵢ ⴷ ⵜⵓⵙⵏⴰⴽⵜ ⴷ ⵜⴰⴼⵍⵙⵓⴼⵜ.

ⴰⴳⵔⵉⴽ ⵉⴳⴰ ⵜⴰⵙⵉⵍⴰ ⵏ ⵜⵖⵔⵎⴰ ⵏ ⵓⵜⴰⵔⴰⵎ ⴷ ⵖⵉⵍⵍⵉ ⴳ ⴷ ⵜⵍⵓⵍ ⵜⵓⴳⴷⵓⵜ ⴷ ⵜⴼⵍⵙⴰⴼⵜ ⵏ ⵓⵜⴰⵔⴰⵎ ⴷ ⵜⵙⴽⵍⴰ ⵏⵏⵙ, ⵜⴰⵎⴰⵣⵔⴰⵢⵜ ⴷ ⵜⵓⵙⵙⵏⴰ ⵜⴰⵙⵔⵜⴰⵏⵜ ⴷ ⵉⵎⵏⵣⴰⵢ ⵉⵎⵇⵔⴰⵏⵏ ⵏ ⵜⵓⵙⵙⵏⴰ ⴷ ⵜⵓⵙⵏⴰⴽⵜ ⴷ ⵓⵎⵣⴳⵓⵏ, ⴷ ⵡⵓⵔⴰⵔⵏ ⵏ ⵓⵍⵢⵎⵒⵉⵛ. ⵉⴳⵔⵉⴽⵉⵢⵏ  ⵉⵇⴱⵓⵔⵏ ⴽⴽⴰⵏ ⵜ ⵉⵏⵏ ⵏⵎⴰⵍⴰⵏ ⵙ ⵜⵉⵖⵔⵎⵉⵡⵉⵏ-ⵜⵉⵡⵓⵏⴰⴽ (ⵒoⵍⴻⵉⵙ) ⵍⵍⵉ ⵢⵓⵎⵥⵏ ⵙⵖ ⵢⵉⵍⵍ ⴰⴳⵔⴰⴽⴰⵍ ⴰⵔ ⵢⵉⵍⵍ ⴰⵙⴳⴳⴰⵏ. ⵉⵙⵎⵓⵏ ⴼⵉⵍⵉⵒ ⵡⵉⵙ ⵙⵉⵏ ⵏ ⵎⵇⴷⵓⵏⵢⴰ ⴰⵎⴰⵜⴰ ⵏ ⵉⴽⴰⵍⵉⵡⵏ ⵏ ⵓⴳⵔⵉⴽ ⴳ ⵜⵊⵕⵎⴰ ⵜⵉⵙ 4 ⴷⴰⵜ ⵏ ⵜⵍⴰⵍⵉⵜ, ⵢⵓⵡⵉ ⵉⵍⵎⵎⴰ ⵢⵉⵡⵉⵙ ⴰⵍⵉⴽⵙⴰⵏⴷⵔ ⴰⵎⵇⵔⴰⵏ ⴰⵎⴰⵜⴰ ⵏ ⵓⵎⴰⴹⴰⵍ ⵏ ⵓⵣⵎⵣ ⴰⵏⵏ, ⵙⴳ ⵓⴳⵎⵎⵓⴹ ⴷ ⵢⴰⴽⵎⵓⵔⵏ ⴰⵔ ⴰⴳⴰⴼⴰ ⵏ ⵀⵏⴷⵓⵙⵜⴰⵏ. ⴰⵣⵎⵣ ⴰⵀⵉⵍⵉⵏⵉ ⵍⵍⵉ ⴷ ⵢⵓⵛⴽⴰⵏ ⵜⵉⵖⵔⴷⵉⵏ ⵏ ⵓⵢⴰⴷ, ⵜⵙⵙⵏ ⴳⵉⵙ ⵜⵓⵙⵙⵏⴰ ⵜⴰⴳⵔⵉⴽⵜ ⴰⴼⵍⵍⴰ ⵏⵏⵙ. ⵜⴽⵛⵎ ⵍⵢⵓⵏⴰⵏ ⴷⴷⵓ ⵓⵙⴷⵓⵔⵔⵉ ⵏ ⵕⵓⵎⴰ ⴳ ⵜⵊⵕⵎⴰ ⵜⵉⵙ 2 ⴷⴰⵜ ⵏ ⵜⵍⴰⵍⵉⵜ, ⵜⴳ ⵢⴰⵏ ⵓⴳⵣⵣⵓⵎ ⴳ ⵜⵎⵏⵓⴽⴷⴰ ⵏ ⵉⵕⵓⵎⴰⵏⵏ ⴷ ⵉⵎⵏⴽⵓⴷⵏ ⵉⴱⵉⵣⴰⵏⵟⵏ ⵍⵍⵉ ⵜ ⵉⴷ ⵉⴹⴼⴰⵔⵏ, ⵜⵉⵍⵉ ⴳⵉⵙⵏ ⵜⵓⵙⵙⵏⴰ ⴷ ⵜⵓⵜⵍⴰⵢⵜ ⵜⴰⵢⵓⵏⴰⵏⵉⵜ ⵙ ⵎⴰⴷ ⵉⴷⵓⵙⵏ. ⵢⵓⵡⵙ ⵓⵇⵏⵉⵙ ⵓⵕⵟⵓⴹⵓⴽⵚ ⴰⵡⴳⵔⵉⴽ, ⵍⵍⵉ ⵉⵜⵜⵢⴰⵡⵥⴽⴰⵏ ⴳ ⵜⵊⵕⵎⴰ ⵜⴰⵎⵣⵡⴰⵔⵓⵜ, ⴰⴷ ⵉⵙⴽⵔ ⵜⴰⵍⵖⴰ ⵏ ⵜⵎⴰⴳⵉⵜ ⵜⴰⵢⵓⵏⴰⵏⵉⵜ/ⵜⴰⴳⵔⵉⴽⵜ ⵜⴰⵜⵔⴰⵔⵜ, ⵜⵙⵓⵢⴽ ⵜⵉⵎⵢⵓⵔⵉⵏ ⵉⴳⵔⵉⴽⵉⵢⵏ ⵉ ⵓⵎⴰⴹⴰⵍ ⵉⴼⵍⵉⵏ ⵏ ⵉⵕⵟⵓⴷⵓⴽⵙⵉⵢⵏ.thumb|ⴰⵛⵏⵢⴰⵍ ⵏ ⵓⴳⵔⵉⴽⵍⵍⵉⴳ ⵉⵣⵔⵉ ⵡⴰⵣⵣⴰⵖ ⵏ ⵡⴰⵖⴰⵏ ⵡⵉⵙ ⴽⴽⵓⵥ ⴳ 1204, ⵉⵏⵏⴳⵣⵎ ⵓⴳⵔⵉⴽ ⴷ ⵜⵎⵏⴽⵓⴷⴰ ⵜⴰⴱⵉⵥⴰⵏⵜ ⵙ ⵎⵏⵏⴰⵡ ⵉⵡⵓⵏⴰⴽ, ⴰⵢⵍⵍⵉⴳ ⵜⴽⵛⵎ ⴷⴷⵓ ⵜⵏⴱⴰⴹⵜ ⵜⴰⵄⵜⵎⴰⵏⵉⵜ ⵖⴼ ⵜⴰⴳⴳⴰⵜ ⵏ ⵉⴽⴰⵍⵉⵡⵏ ⵏ ⵍⵢⵓⵏⴰⵏ ⴳ ⵜⵓⵥⵥⵓⵎⵜ ⵏ ⵜⵊⵕⵎⴰ ⵜⵉⵙ 15. ⵜⵉⵖⵔⴷⵉⵏ ⵏ ⵢⵉⵎⵏⵖⵉ ⵉⵖⵣⵣⵉⴼⵏ ⵏ ⵜⴷⵔⴼⵉⵜ ⴳ 1821, ⵜⵍⵓⵍ ⴷ ⵍⵢⵓⵏⴰⵏ ⵜⴳⴰ ⴰⵡⴰⵏⴰⴽ ⴰⵜⵔⴰⵔ ⴳ 1830. ⵜⵙⵙⴼⵍⵉ ⵜⴳⵍⴷⵉⵜ ⵏ ⵍⵢⵓⵏⴰⵏ ⴰⴽⴰⵍ ⵏⵏⵙ ⴳ ⵉⵎⵏⵖⴰⵏ ⵏ ⵓⴱⵍⵇⴰⵏ (1912-1913) ⴷ ⵢⵉⵎⵏⵖⵉ ⴰⵎⴰⴹⵍⴰⵏ ⴰⵎⵣⵡⴰⵔⵓ (1914-1918), ⴰⵢⵍⵍⵉⴳ ⵜⵕⵥⴰ ⴳ ⵢⵉⵎⵏⵖⵉ ⴰⴳⵔⵉⴽ-ⴰⵜⵓⵔⴽⵉⵢ 1922. ⵜⴻⵜⵜⵢⴰⵡⵙⴽⴰⵔ ⵜⴳⴷⵓⴷⴰ ⵖ 1924 ⵎⴰⵛⴰ ⵓⵔ ⵜⵎⴰⵟⵉⵍ, ⴰⵛⴽⵓ ⵜⵎⵣⴰⵣⴰⵍ ⴷ ⵉⵎⵓⴽⵔⵉⵙⵏ ⴷ ⵡⵉⵍⵍⵉ ⵣⵓⴳⵏⵉⵏ ⵙⴳ ⵜⵓⵔⴽⵉⵢⴰ, ⴰⵢⵍⵍⵉ ⴷ ⵢⵓⵡⵉⵏ ⵜⴰⵙⵏⴰⵔⴼⵜ/ⵜⴰⴷⵏⴽⴰ ⵜⴰⴳⵍⴷⴰⵏⵜ ⴳ 1936. ⵉⵏⵏⴰⵔ ⵓⴳⵔⵉⴽ ⴰⵙⴷⵓⵔⵔⵉ ⴰⵙⵔⴷⴰⵙ ⴳ ⵢⵉⵎⵏⵖⵉ ⴰⵎⴰⴹⵍⴰⵏ ⵡⵉⵙ ⵙⵉⵏ, ⴷ ⵢⴰⵏ ⵢⵉⵎⵏⵖⵉ ⵓⵖⵔⵉⵎ ⴷ ⵢⵓⵛⴽⴰⵏ ⴷⴼⴼⵉⵔ, ⴷ ⵜⴰⵔ ⵜⴰⵣⴳⵓⵜ ⵜⴰⵙⵔⵜⴰⵏⵜ, ⴼⴰⴷ ⴰⴷ ⵜⴻⵜⵜⵢⴰⵡⵙⴽⴰⵔ ⵜⴰⵙⵏⴰⵔⴼⵜ ⵜⴰⵙⵔⴷⴰⵙⵜ ⴳ 1967. ⵉⵙⵙⵏⵜⵉ ⵓⵡⵏⴰⴽ ⴰⵔ ⵉⵣⵣⵉⴳⵉⵣ ⵙ ⵜⵓⴳⴷⵓⵜ ⴳ  1974, ⵢⵓⵡⵉ ⴷ ⴰⵢⴰⵏⵏ ⵜⴰⴳⴷⵓⴷⴰ ⵜⴰⴱⴰⵕⵍⴰⵎⴰⵏⵜ ⴷⴰ ⵉⵍⵍⴰⵏ ⴰⵔ ⵖⵉⵍⴰⴷ.

 ⵉⵙⵎ 
ⴰⴳⵔⵉⴽ (ⵙ ⵜⵏⴳⵍⵉⵣⵜ:Greece )Johannes Engels, "Ch. 5: Macedonians and Greeks", In: Roisman and Worthington, "A companion to Ancient Macedonia", p. 87. Oxford Press, 2010. ⵏⵖ ⴷ ⵜⴰⴳⴷⵓⴷⴰ ⵜⴰⵀⵉⵍⵉⵏⵜ, ⵜⴳⴰ ⵢⴰⵜ ⵜⵎⴰⵣⵉⵔⵜ ⴳ ⵜⵓⵕⵓⴱⵜ ⵏ ⵢⵉⴼⴼⵓⵙ.
ⵉⵙⵎ ⴰⵎⵣⵡⴰⵔⵓ ⵏ ⵜⵎⴰⵣⵉⵔⵜ ⴰⴷ ⵙ ⵜⴳⵔⵉⴽⵜ ⵜⴰⵎⴰⵢⵏⵓⵜ ⵉⴳⴰ ⵜ ⵉⵍⵍⴰⴷⴰ (Ελλάδα, [eˈlaða]). ⵙ ⵜⴳⵔⵉⴽⵜ ⵜⴰⵇⴱⵓⵔⵜ ⴷ ⵜⵓⵏⵚⵉⴱⵜ (ⴽⴰⵜⴰⵔⵉⴼⵓⵙⴰ), ⵉⵙⵎ ⵏⵏⵙ ⵉⴳⴰ ⵜ ⵀⵉⵍⵍⴰⵙ (Ἑλλάς, [hel.lás] ⴳ ⵣⵉⴽ, [eˈlas] ⵖⵉⵍⴰⴷ). ⵉⵙⵎ ⴰⴷ ⴷ ⵉⴽⴽⴰ ⵉⵙⵎ ⵏ "ⵀⵉⵍⵍⴰⵙ" ⵍⵍⵉ ⴱⴰⵀⵔⴰ ⵓⵔ ⵉⵜⵜⵢⴰⴷⴷⴰⵔⵏ ⵖⵉⵍⴰⴷ ⴳ ⵜⵏⴳⵍⵉⵣⵜ ⴰⵎⵔ ⴳ ⵜⵎⴷⵢⴰⵣⵜ.

ⵜⴰⵍⵖⴰ ⵜⴰⵏⴰⴼⵔⵉⵙⵜ ⵏ ⵜⵎⴰⵣⵉⵔⵜ ⵉⴳⴰ ⵜ ⵜⴰⴳⴷⵓⴷⴰ ⵜⴰⵀⵉⵍⵉⵏⵉⵜ (Ελληνική Δημοκρατία). ⵉⵙⵎ ⴰⴷ "ⵀⵉⵍⵉⵏⵉⴽ" ⵉⴽⴽⴰ ⴷ ⵉⵙⵎ "ⵉⵍⵍⵉⵏⵉⴽⵓⵙ" (ελληνικός).

ⵉⵙⵎⴰⵡⵏ "ⴳⵔⵉⵙ" ⴷ "ⴳⵔⵉⴽ" ⵍⵍⵉ ⴷ ⵉⵜⵜⴹⵉⵏ ⴳ ⵜⵏⴳⵍⵉⵣⵜ, ⴽⴽⴰⵏ ⴷ ⵜⵓⵜⵍⴰⵢⵜ ⵜⴰⵍⴰⵜⵉⵏⵜ "ⴳⵔⴰⵢⵙⵢⴰ ⴷ ⴳⵔⴰⵢⴽⵓⵙ", ⵙⴳ ⵢⵉⵙⵎ ⵏ "ⴳⵔⴰⵢⴽⵉ" (Γραικοί), ⵍⵍⵉ ⵜ ⵉⵏⵏ ⵉⴽⴽⴰⵏ ⵉⴳⴰ ⵢⴰⵜ ⵜⵡⵙⵉⵜ ⵜⴰⴳⵔⵉⴽⵜ ⵜⴰⵇⴱⵓⵔⵜ ⵜⵣⵡⵓⵔ ⵙ ⵜⵓⵣⴷⵖⴰ ⴳ "ⵎⴰⴳⵏⴰ ⴳⵔⴰⵢⴽⵢⴰ" ⴳ ⵢⵉⴼⴼⵓⵙ ⵏ ⵟⴰⵍⵢⴰⵏ.

 ⴰⵎⵣⵔⵓⵢ 
ⴰⴳⵔⵉⴽ ⵜⴳⴰ ⵜⴰⵎⴰⵣⵉⵔⵜ ⵏ ⵜⵖⵔⵎⵉⵡⵉⵏ ⵜⵉⵎⵣⵡⵓⵔⴰ ⵏ, ⵜⴻⵜⵜⵢⴰⵡⵙⵙⴰⵏ ⵉⵙ ⵜⴳⴰ ⴰⵥⵓⵕ ⵏ ⵜⵖⵔⵎⴰ ⵏ ⵓⵜⴰⵔⴰⵎ.

 ⴷⴰⵜ ⵏ ⵓⵎⵣⵔⵓⵢ 
ⴰⵏⵥⴰ ⵍⵍⵉ ⴰⴽⴽⵯ ⵉⵇⴱⵓⵔⵏ  ⵍⵍⵉ ⵉⵜⵜⵏⵜⵎⵏ ⵖⴼ ⵜⵉⵍⵍⵉⵜ ⵏ ⵉⵎⵣⵡⵓⵔⴰ ⵏ ⵓⴼⴳⴰⵏ ⴳ ⵢⵉⴼⴼⵓⵙ ⵏ ⵜⴽⵏⴳⵣⵉⵔⵜ ⵏ ⵓⴱⵍⵇⴰⵏ ⵖⵔ ⵡⴰⵜⵜⴰⵢⵏ ⵏ ⵓⵙⴳⴳⵯⴰⵙ 270,000 ⴷⴰⵜ ⵏ ⵜⵍⴰⵍⵉⵜ ⴳ ⵢⵉⴼⵔⵉ ⵏ ⴱⵉⵜⵔⴰⵍⵓⵏⴰ ⵏⵏⴰ ⵉⵍⵍⴰⵏ ⴳ ⵜⵎⵏⴰⴹⵜ ⵏ ⵎⴰⵇⴷⵓⵏⵢⴰ.  ⴷ ⵓⵍⴰ ⵎⴽⵍⵍⵉ ⵜⵜⵢⴰⴼⴰⵏ ⵡⴰⵏⵥⴰⵜⵏ ⵉⵙⵏⵣⵉⴽⵏ ⵖⴼ ⴽⵕⴰⴹⵜ ⵜⴼⵔⴽⵉⵡⵉⵏ ⵏ ⵓⵣⵎⵣ ⴰⵡⵥⵕⵓ (ⴰⵣⴰⵢⴽⵓ ⴷ ⵓⵏⴰⵎⵎⴰⵙ ⴷ ⵓⵜⵔⴰⵔ) ⵣⵓⵏ ⴷ ⵜⵉⵏⵏⴰ ⵉⵜⵜⵢⴰⴼⴰⵏ ⴳ ⵢⵉⴼⵔⵉ ⵏ ⴼⵕⴰⵏⵜⵛⵜⵉ.Douka، K.؛ Perles، C.؛ Valladas، H.؛ Vanhaeren، M.؛ Hedges، R.E.M. (2011). "Franchthi Cave revisited: the age of the Aurignacian in south-eastern Europe". Antiquity Magazine: 1133. ⵉⵜⵜⵢⴰⵡⵥⵕⴰ ⴰⵙⵙ ⵏ 28 ⵏⵓⵡⴰⵏⴱⵉⵔ 2025.

ⵜⴰⴷⵍⵙⴰ ⵜⴰⵙⵉⵇⵍⴰⴷⵉⵜ: ⵏⵜⵜⴰⵜ ⴰⴷ ⵉⵣⵡⵓⵔⵏ ⴳ ⵜⵖⵔⵎⵉⵡⵉⵏ ⴰⴷ, ⵜⴱⵓⵖⵍⴰ ⴳ  ⵜⴳⵣⵉⵔⵉⵏ ⵏ ⵢⵉⵍⵍ ⵏ ⵢⵉⵊⵉ ⴳ ⵓⵙⴳⴳⵯⴰⵙ ⵏ 3200 ⴷⴰⵜ ⵏ ⵜⵍⴰⵍⵉⵜ (BC). ⵜⴻⵜⵜⵢⴰⵡⵙⵙⴰⵏ ⵙ ⵜⵥⴰⵎⵓⵎⵉⵏ (ⵉⴼⵔⵉⵙⵏ ⵎⵥⵥⵉⵢⵏⵉⵏ) ⵏ ⵔⵔⵅⴰⵎ ⴷⴰ ⵙⴽⴰⵔⵏ.

ⵜⴰⵖⵔⵎⴰ ⵜⴰⵎⵉⵏⵡⴰⵜ : ⵙⴳ 3100 ⴷⴰⵜ ⵏ ⵜⵍⴰⵍⵉⵜ ⴰⵔ 1100 ⴷⴰⵜ ⵏ ⵜⵍⴰⵍⵉⵜ, ⵜⴳⴰ ⴽⵔⵉⵜ ⴰⵖⴱⴰⵍⵓ ⵏ ⵜⴷⵍⵙⴰ ⴷ ⵜⴷⴰⵎⵙⴰ, ⵜⵏⴽⵔ ⴷ ⴳⵉⵙ ⵜⴰⵖⵔⵎⴰ ⵜⴰⵎⵉⵏⵓⵟ. ⵜⴻⵜⵜⵢⴰⵡⵙⵙⴰⵏ ⵙ ⵢⴰⵜ ⵜⵥⵓⵕⵉ ⵉⵙⵏⵏⴼⴽⴰⵏ ⵉⴽⵍⴰⵏ, ⵜⵉⵥⴰⵎⵓⵎⵉⵏ ⵏ ⵓⵙⴳⴷ, ⴷ ⵉⴱⵔⴳⵎⵎⴰ ⴼⴷⵓⴷⴷⵉⵏⵉⵏ. ⵉⵎⵉⵏⵡⴰⵜⵏ ⴰⵔ ⵜⵜⴰⵔⴰⵏ ⵜⵓⵜⵍⴰⵢⵜ ⵏⵏⵙⵏ ⵙ ⵜⵉⵔⵔⴰ ⵍⵍⵉ ⵎⵉ ⵜⵜⵉⵏⵉⵏ "Linear A ⵜⵉⵔⵔⴰ ⵜⴰⵎⵣⵔⵉⴳⵜ ⴰ" ⴷ ⵜⵀⵉⵔⵓⵖⵍⵉⴼⵜ ⵜⴰⴽⵔⵉⵜⵉⵜ.

ⵜⴰⵖⵔⵎⴰ ⵜⴰⵎⵉⵙⵉⵏⵉⵢⵜ/ⵜⴰⵎⵓⴽⵉⵏⴰⵢⵜ: ⴳ ⵡⴰⴽⴰⵍ ⵍⵍⵉ ⵉⵙⵙⵓⴳⵔⵏ (ⵎⴰⵢⵏⵍⴰⵏⴷ), ⵜⴱⵓⵖⵍⴰ ⵜⵖⵔⵎⴰ ⵜⴰⵎⵉⵙⵉⵏⵉⵢⵜ ⴳ ⵓⵙⴳⴳⵯⴰⵙ ⵏ 1750 ⴷⴰⵜ ⵏ ⵜⵍⴰⵍⵉⵜ, ⵜⴽⴽⴰ ⴰⵔ 1100 ⴷⴰⵜ ⵏ ⵜⵍⴰⵍⵉⵜ. ⵉⵎⵉⵙⵉⵏⵉⵢⵏ ⵟⵟⴰⴼⵏ ⵢⴰⵜ ⵜⵙⵔⴷⴰⵙⵜ ⵉⵔⴷⵓⴷⵣⵏ, ⵥⴽⴰⵏ ⴽⵔⴰ ⵏ ⵉⴳⵓⴷⴰⵔ ⵣⵓⵔⵏⵉⵏ. ⴰⵔ ⴰⴽⴽⴰⵏ ⵜⵉⵙⵙⵓⵎⴳⴰ ⵉ ⵎⵏⵏⴰⵡ ⵉⴷ ⵡⴰⴽⵓⵛ, ⵙⵙⵎⵔⵙⵏ " Linear B ⵜⵉⵔⵔⴰ ⵜⴰⵎⵣⵔⵉⴳⵜ ⴱ "ⴰⴼⴰⴷ ⴰⴷ ⵜⵜⴰⵔⴰⵏ ⵜⴰⵍⵖⴰ ⵜⴰⵣⴰⵢⴽⵓⵜ ⵍⵍⵉ ⵉⵜⵜⵢⵓⴳⴳⴰⵏ, ⴷ ⴰⵔ ⴰⵙ ⵜⵜⵉⵏⵉⵏ "Mycenaean Greek ⵜⴰⴳⵔⵉⴽⵜ ⵜⴰⵎⵉⵙⵉⵏⵉⵜ".

 ⵉⵙⴰⵖⵓⵍⵏ